บัณฑูรชี้ปัญหาเมืองใหญ่กว่าศก.โลก
“บัณฑูร” ชี้ปัญหาการเมืองไทยใหญ่กว่าปัญหาเศรษฐกิจโลก แนะฝั่งการเมืองควรเร่งแก้ไขเพราะเอกชนช่วยไม่ได้
14 มิ.ย. 2555

“บัณฑูร” ชี้ปัญหาการเมืองไทยใหญ่กว่าปัญหาเศรษฐกิจโลก แนะฝั่งการเมืองควรเร่งแก้ไขเพราะเอกชนช่วยไม่ได้ 
นายบัณฑูร ล่ำซำ ประธานเจ้าหน้าที่บริหารและกรรมการผู้จัดการ ธนาคารกสิกรไทย กล่าวว่า ขณะนี้การเมืองในประเทศไทยเป็นเรื่องใหญ่กว่าเศรษฐกิจโลก เป็นเรื่องที่ต้องบริหารภายในประเทศกันเองก่อน แต่คิดว่ารัฐบาลก็คำนึงถึง จึงมีการลดความร้อนแรงโดยเลื่อนการนำกฎหมายต่าง ๆ เข้าสู่สภา
“การเลื่อนนำกฎหมายบางอย่างเข้าสู่สภา เพราะคงดูแล้วว่าต้องใจเย็น ๆ กันหน่อย เพียงแต่สุดท้ายคำตอบจะเป็นยังไง ยังไม่ออกมาให้เห็น” นายบัณฑูร กล่าว
นายบัณฑูร กล่าวว่า การเมืองเมื่อขัดกันตลอดก็จะไม่มีการแก้ปัญหาอย่างเป็นรูปธรรม อย่างกรณีการแก้ไขกฎหมายต่าง ๆ เพื่อสนับสนุนภาคเอกชน บางเรื่องก็ต้องสังคายนากันใหม่ และสถานที่ที่จะแก้กฎหมายได้คือในรัฐสภา แต่หากส.ส.ยังทะเลาะกันก็ทำไม่ได้ ระบบต่าง ๆ ของประเทศควรได้รับการแก้ไขจากฝั่งการเมือง เพราะเอกชนไม่มีกำลังพอ



บัณฑูร